Izaskun Ayestaran

Izaskun Ayestaran Pérez (Ibarra, Gipuzkoa, 1941) erraketista profesionala izan zen. Amaya izenaz kantxaratu zen. Madrilgo frontoian jokatu zuen.

Biografia

Erraketista ibilbidea 
Tolosako Beotibar frontoian urte bete inguru entrenatzen aritu zen Izaskun inguruko beste erraketistekin, tartean, Elduaingo Rosa Soroarekin. Honen ostean, Madrilgo Frontón Madriden debutatu zuen 1960ko hamarkada hasieran. Bertan urtebetez aritu zen profesional gisa.​

Erraketisten historia 
Erraketisten historia, orain arte nahiko isilik egon bada ere, esanguratsua izan zen oso. Hego Euskal Herriko 47 herritako 237 erraketista profesional daude zenbatuta. Zenbaki garrantzitsua da eta gainera, 1940. hamarkadako estatistiken arabera, emakume lizentzia gehiago zeuden gizonenak baino. Erraketista profesionalak, bizimodua aurrera ateratzeko Euskal Herritik kanpora joan behar izan zuten: Espainiako Estatuan, Kuban, Mexikon, Argentinan zein Brasilen aritu ziren erraketistak.

Aintzindariak 
Erraketistak garaiko emakume aurreratuak izan ziren, familia eta herria utzi eta lanera alde egin zutenak. Beren ibilbidearen berri, aitzitik, inork gutxik izan du oraintsu arte. Azken urteotan aldiz, hainbat erakusketa eta omenaldi ari dira antolatzen.

Omenaldiak 

 2017an Tolosako Beotibar pilotalekuan, Izaskun Ayestaranek omenaldia jaso zuen Rosa Soroa erraketistarekin batera. Tolosa, Elduain eta Ibarrako udalek hartu zuten parte Raketista profesionalak elkarteak antolatutako ekitaldian.
 2019an Ibarran Izaskun Ayestaran Perez erraketista ibartarrari omenaldia egin zitzaion plazako estalpean. Ondoren, Raketistak, lehen eta orain dokumentalaren emanaldia egin zen.
 2020an 'Erraketistak' izena jarri zion Ibarrako Udalak Emeterio Arreseko pilotalekuari; GKo Gallerykoek margotu zuten murala. Aurreko urtean Izaskun Ayestaran erraketista ohia omendu zutenean hari zin egin zioten, erraketista guztien omenez, Emeterio Arreseko pilotalekuari Erraketistak izena jarriko ziotela.

Erreferentziak

Kanpo estekak 
 Omenaldia Ibarran
 Apostando por ellas. Historia de las raquetistas
 Erraketistak lehen eta orain. Dokumentala
 Emakume erraketistak. Erakusketa
 Erraketistak, aitzindariak pilotaren munduan

Erraketistak
Ibartarrak
Gipuzkoako pilotariak
Emakume kirolariak